**Ministru kabineta noteikumu projekta “Grozījumi Ministru kabineta 2014. gada 25. februāra noteikumos Nr. 113 “Ģeotelpisko pamatdatu informācijas sistēmas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2014. gada 25. februāra noteikumos Nr. 113 “Ģeotelpisko pamatdatu informācijas sistēmas noteikumi”” (turpmāk – projekts) mērķis ir precizēt standarta ģeotelpiskās informācijas pamatdatus, kas ir ietverti Ģeotelpisko pamatdatu informācijas sistēmā (turpmāk – ĢPIS) un formātus, kādos šie pamatdati tiek izplatīti Latvijas Ģeotelpiskās informācijas aģentūras (turpmāk – Aģentūra) klientiem. Ģeotelpisko pamatdatu formāti ir aktualizēti atbilstoši šobrīd izmantojamām tehnoloģijām ģeotelpiskās informācijas ieguvē, sagatavošanā un apstrādē un tautsaimniecības nozaru pieprasījumam. Projekta mērķis ir arī precizēt atsevišķu ģeotelpisko pamatdatu atjaunošanas ciklu (-us).Noteikumu projekts stājas spēkā 2020. gada 1. decembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts ir sagatavots pēc Aizsardzības ministrijas iniciatīvas, ņemot vērā izmaiņas ģeotelpisko datu sagatavošanas, kā arī izmantošanas tehnoloģijās. Daļa Aģentūras sagatavoto pamatdatu, kas minēti Ģeotelpiskās informācijas likuma 17. panta trešajā daļā, sākot no 2018. gada otrā pusgada, pieejami kā atvērtie dati. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 25. februāra noteikumi Nr. 113 “Ģeotelpisko pamatdatu informācijas sistēmas noteikumi” (turpmāk – Noteikumi Nr. 113) nosaka ģeotelpiskās informācijas pamatdatus, kurus Aģentūra atbilstoši Ģeotelpiskās informācijas likumā un Ministru kabineta 2013. gada 9. jūlija noteikumos Nr. 384 “Latvijas Ģeotelpiskās informācijas aģentūras nolikums” noteiktajai kompetencei uztur ĢPIS, tajā skaitā standarta ģeotelpiskās informācijas pamatdatus – datu kopas un formātus, kādos datu kopas tiek uzturētas, un kuru izsniegšanai nav nepieciešama papildus datu apstrāde un sagatavošana. Kopš Noteikumu Nr. 113 spēkā stāšanās ir attīstījušās tehnoloģijas ģeotelpiskās informācijas ieguvē, sagatavošanā un apstrādē, kā arī nepieciešamība pastāvīgi uzturēt noteiktus ģeotelpiskās informācijas datus noteiktā formātā, ņemot vērā tautsaimniecības nozaru vajadzības un pieprasījumu, Noteikumos Nr.113 ir jāveic šādi grozījumi:1. 5. punkts ir izteikts jaunā redakcijā, termins – “digitālais reljefa modelis” aizstāts ar “digitālais augstuma modelis”, kura atjaunošanas cikls turpmāk būs 9 gadi, jo pašreizējās tālizpētes datu tehnoloģijas ļauj iegūt datus ne tikai par zemes virsmu (no kuriem tiek sagatavots digitālais reljefa modelis), bet arī par pārējiem objektiem uz zemes virsmas (no kuriem tiek sagatavots digitālais virsmas modelis). Abu modeļu apvienojums tiek saukts par digitālo augstuma modeli. Tāpat jānoņem ierobežojums “solis starp punktiem 5 m”, jo solis var atšķirties atkarībā no pielietotajām tehnoloģijām un datu ieguvei pieejamajiem resursiem. Tehnoloģiju modernizācijas rezultātā šim solim ir tendence palikt mazākam;
2. Vairs netiek paredzēts topogrāfiskā plāna pilsētām un blīvi apdzīvotām teritorijām mērogā 1:2 000 piecu gadu atjaunošanas cikls, ņemot vērā, ka Aģentūra ierobežoto resursu dēļ nevar nodrošināt to uzturēšanu 5 gadu ciklā un attiecīgi šobrīd veic tikai jaunu topogrāfisko plānu sagatavošanu pilsētām un blīvi apdzīvotām teritorijām;
3. Ir precizēts topogrāfiskās kartes mērogā 1:10 000 un 1:50 000 atjaunošanas cikls, lai tas būtu saskaņots ar visu mērogu topogrāfiskajām kartēm. Attiecīgi turpmāk visām topogrāfiskajām kartēm tie būs 6 gadi, kas ir pakārtoti diviem aerofotografēšanas cikliem (pa 3 gadiem katrs), nodrošinot vienotu ģeotelpisko datu struktūru un ģenerēšanu;
4. Ņemot vērā, ka Aģentūra neievāc un Svarīgo objektu datubāzē neuztur informāciju par Valsts meža dienesta teritoriālo struktūrvienību biroju ēkām, tiek svītrots 8.9. apakšpunkts;
5. Projekta pielikums “Standarta ģeotelpiskās informācijas pamatdati” papildināts ar jauniem ģeotelpiskajiem pamatdatiem – digitālā reljefa un virsmas modeļa vizualizētie attēli ar izšķirtspēju 25 cm, kas sagatavoti no aerolāzerskenēšanas datiem;
6. Precizēts projekta pielikums “Standarta ģeotelpiskās informācijas pamatdati” attiecībā uz to kādos formātos ir iespējams saņemt ģeotelpiskās informācijas pamatdatus Aģentūras uzturētajā ĢPIS, attiecīgi svītrojot datu formātus *JPEG* un *ESRI ArcGIS Personal Geodatabase. JPEG* un TIFF ir līdzvērtīgi rastra datu formāti, taču ņemot vērā, ka *JPEG* formāts ir kompresēts un netiek pieprasīts no klientu puses, kā arī novērots, ka JPEG rastra datu formāts nepilnīgi darbojās grafisko datu programmās, tas attiecīgi tiek svītrots no Noteikumu projekta. No Noteikumiem Nr. 113 ir svītrots ģeotelpisko datu formāts *Esri Personal Geodatabase* un saglabāts tikai *Esri File Geodatabase* ģeotelpisko datu formāts, jo *Esri Personal Geodatabase* datu formātu var pilnībā aizstāt *Esri File Geodatabase*, līdz ar to datu sagatavošana abos formātos nav lietderīga. Pie tam formātam *Esri File Geodatabase*, salīdzinot ar *Esri Personal Geodatabase* ir virkne priekšrocību – tam nav apjoma ierobežojumu (*Esri Personal Geodatabase* normāli darbojas, ja izmērs ir līdz 500 Mb), *Esri File Geodatabase*, var uzglabāt ne tikai Microsoft Windows, bet arī Linux platformās, tām *Esri File Geodatabase* datiem vienlaikus var piekļūt vairāki klienti (*Esri Personal Geodatabase* datus var izmantot tikai viens klients). Bez tam datus *Esri File Geodatabase* formātā var publicēt bez pārveidošanas kā tīmekļa pakalpojumus izmantojot Esri ArcGIS Server. *Esri File Geodatabase* formātā var augšupielādēt Esri uzturētajos ArcGIS Online un ArcGIS Enterprise portālos un publicēt tos no šiem portāliem, šo iespēji nereti izmanto mazie ģeotelpisko datu turētāji, kuriem nav savas publicēšanas sistēmas.

Ņemot vērā Aizsardzības ministrijas organizētās starpministriju (starpinstitūciju) sanāksmes laikā panākto vienošanos, attiecībā uz digitālā augstuma modeļa pamatdatu sagatavošanas un atjaunošanas optimālo ciklu, Noteikumu projektam ir sagatavots Ministru kabineta sēdes protokolllēmuma projekts, kas paredz uzdevumu Aizsardzības ministrijai sadarbībā ar Vides aizsardzības un reģionālās attīstības ministriju, Zemkopības ministriju, Satiksmes ministriju, Valsts zemes dienestu, Valsts reģionālās attīstības aģentūru, valsts akciju sabiedrību “Latvijas valsts meži” un Lauku atbalsta dienestu pieaicinot biedrību "Latvijas Kartogrāfu un ģeodēzistu asociācija" un biedrību "Latvijas atvērto tehnoloģiju asociācija", līdz 2021.gada 1.jūlijam izstrādāt un iesniegt Ministru kabinetā informatīvo ziņojumu par digitālā augstuma modeļa pamatdatu sagatavošanas un atjaunošanas optimālo ciklu un tā finansiālo ietekmi. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Latvijas Ģeotelpiskās informācijas aģentūra |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir valsts pārvaldes iestādes, pašvaldības, juridiskas un fiziskas personas, kas izmanto ģeotelpisko informāciju. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts nerada fiziskai vai juridiskai personai jaunas izmaksas, lai nodrošinātu tajā paredzēto prasību izpildi, jo projekts nenoteic šādas prasības. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams izstrādāt Ministru kabineta noteikumu projektu, kas nosaka Latvijas Ģeotelpiskās informācijas aģentūras maksas pakalpojumu cenrādi. Ar to tiek aizstāti spēkā esošie Ministru kabineta 2017. gada 25. jūlija noteikumi Nr. 421 “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība” (turpmāk – Cenrādis), ņemot vērā, ka projekta pielikumā “Standarta ģeotelpiskās informācijas pamatdati” tiek noteikti jauni Aģentūras ģeotelpiskās informācijas pamatdati un to izplatīšanas formāti, kā arī, attīstoties tehnoloģijām, tiek precizēti esošie ģeotelpiskās informācijas pamatdatu formāti, kurus Aģentūra nodrošina, izmantojot ĢPIS sistēmu. Līdz ar to ir nepieciešams izstrādāt jaunu Aģentūras maksas pakalpojumu cenrādi, kurā tiktu iekļauti pakalpojumi ar jaunajiem pamatdatu formātiem un precizēti esošo ģeotelpisko pamatdatu formāti atbilstoši projekta pielikumam “Standarta ģeotelpiskās informācijas pamatdati”. |
| 2. | Atbildīgā institūcija | Aizsardzības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktu, projekts un tā sākotnējās ietekmes novērtējuma ziņojums (anotācija) 2020. gada 14. maijā tika publicēts tīmekļa vietnē [www.mod.gov.lv](http://www.mod.gov.lv) sadaļā “Dokumenti” un tīmekļa vietnē [www.lgia.gov.lv](http://www.lgia.gov.lv) sadaļā “Normatīvie akti”/”Projekti”. |
| 2. | Sabiedrības līdzdalība projekta izstrādē | Sabiedrības līdzdalība projekta izstrādē tika nodrošināta, ievietojot projektu un tā anotāciju tīmekļa vietnē [www.mod.gov.lv](http://www.mod.gov.lv) un [www.lgia.gov.lv](http://www.lgia.gov.lv), aicinot sabiedrības pārstāvjus līdz 2020. gada 29. maijam rakstiski sniegt viedokli par projektu tā izstrādes stadijā – nosūtot elektroniski uz e-pastu: kanceleja@mod.gov.lv un info@lgia.gov.lv. |
| 3. | Sabiedrības līdzdalības rezultāti | Priekšlikumi netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Ģeotelpiskās informācijas aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildei jaunu institūciju izveide, esošu institūciju likvidācija vai reorganizācija nav paredzēta. Projekts neietekmē pārvaldes funkcijas un institucionālo struktūru, kā arī projekts neietekmē pārvaldes cilvēkresursus. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

Strautiņa 28655595

Evija.Strautina@lgia.gov.lv